કોલંબો: શ્રીલંકાના પૂર્વ પ્રમુખ મહિન્દા રાજપક્ષેએ આજે સંસદીય ચૂંટણીનાં અંતિમ પરિણામોની જાહેરાત પહેલાં જ પોતાની હાર કબૂલી લીધી છે. ૬૯ વર્ષના રાજપક્ષેએ જણાવ્યું હતું કે તેમની પાર્ટી યુનાઈટેડ પિપલ્સ ફ્રીડમ અલાયન્સ (યુપીએફએ) વડાપ્રધાન રાનિલ વિક્રમસિંઘેના યુનાઈટેડ નેશનલ પાર્ટી (યુએનપી) સાથેની જોરદાર ટક્કરમાં હારી ગઈ છે. બે વખત પ્રમુખ રહી ચૂકેલા રાજપક્ષેને ટાંકીને મીડિયામાં એવા અહેવાલો જારી કરવામાં આવ્યા છે કે તેમણે સારી લડત આપીને પરાજયનો સ્વીકાર કર્યો છે.